സ്കൂള്, കോളേജ് ബസ് ഉപയോഗം: സര്ക്കാര് മാര്ഗനിര്ദ്ദേശങ്ങള് പാലിക്കണമെന്ന് ആര്.ടി.ഒ പാലക്കാട്: കോളേജ്, സ്കൂള് തുറക്കുന്നതുമായി ബന്ധപ്പെട്ട് ബസ് യാത്ര നടത്തുന്ന വിദ്യാര്ത്ഥികളും ജീവനക്കാരും സര്ക്കാര് മാര്ഗനിര്ദ്ദേശങ്ങള് കൃത്യമായി പാലിക്കണമെന്ന് ആര്.ടി.ഒ അറിയിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ്കൂള് ബസുകളുടെ പ്രവര്ത്തനക്ഷമത, മോട്ടോര് വാഹന വകുപ്പുമായി ബന്ധപ്പെട്ട് നടത്തേണ്ട പ്രവര്ത്തനങ്ങള് എന്നിവ സംബന്ധിച്ചും സര്ക്കാര് മാര്ഗനിര്ദ്ദേശങ്ങള് പാലിക്കണമെന്ന് ആര്.ടി.ഒ.യുടെ നിര്ദ്ദേശമുണ്ട്. വിദ്യാര്ത്ഥികള്ക്കും ജീവനക്കാര്ക്കുമുള്ള നിര്ദ്ദേശങ്ങള്: പനി, ചുമ, ഛര്ദി, തുമ്മല് ളള്ളവര് യാത്ര ചെയ്യരുത്, ഡോര് അറ്റന്ഡന്റ് ബസില് പ്രവേശിക്കുന്ന കുട്ടിയുടെ ശരീരതാപനില തെര്മല് സ്കാനറില് പരിശോധിച്ച്, കൈകള് സാനിറ്റൈസ് ചെയ്ത ശേഷം മാത്രം ബസ്സില് പ്രവേശിപ്പിക്കുക. ഇതിനായി വാഹനത്തില് ഒരു തെര്മല് സ്കാനറും ഒരു ലിറ്റര് കപ്പാസിറ്റിയുള്ള ഹാന്ഡ് സാനിറ്റൈസര് ബോട്ടിലും സൂക്ഷിക്കണം. നിലവിലെ സാഹചര്യത്തില് ഒരു സീറ്റ് ഒരു കുട്ടിക്ക് മാത്രമായി നിജപ്പെടുത്തണം. നിന്ന് യാത്ര ചെയ്യാന് അനുവദിക്കരുത്. വാഹനത്തില് എന് 95 ഡബിള് മാസ്ക് എല്ലാവര്ക്കും നിര്ബന്ധമാക്കണം. കുട്ടികള് പരമാവധി ശാരീരിക അകലം പാലിക്കാനും പരസ്പര സ്പര്ശനം ഒഴിവാക്കാനും ശ്രദ്ധിക്കണം. വിന്ഡോ ഷട്ടറുകളും തുറന്നിടണം. യാത്ര അവസാനിച്ച് കഴിയുമ്ബോള് വാഹനം അണുനാശിനി സ്പ്രേ ഉപയോഗിച്ചോ, സോപ്പ് ലായനി ഉപയോഗിച്ചോ കഴുകി വൃത്തിയാക്കണം. വാഹനത്തില് എ.സി അനുവദിനീയമല്ല.